Clatous Chotta wa Simba mbabe wa tuzo za VPL, atwaa tuzo mbili peke yake\nKiungo Clatous Chotta Chama wa klabu ya Simba alishinda tuzo mbili katika sherehe za Tuzo za Ligi Kuu ya Tanzania Bara zilizofanyika katika ukumbi wa Mlimani City Jijini Dar es Salaam.

 Chama ametwaa Tuzo ya Mchezaji Bora ambayo imempatia donge nono la Sh. Milioni 10 baada ya kuwashinda Nicolas Wadada wa Azam FC na Bakari Mwamnyeto wa Coastal Union.

Pia mchezaji huyu raia wa Simba  ametwaa  tuzo ya Kiungo wa msimu katika tuzo hiyo Chama, amewashinda Lucas Kikoti wa Namungo FC na Mapinduzi Balama wa Yanga SC.

Mlinda mlango  wa timu ya taifa ya Tanzania na Klabu ya Simba Aishi Manula ameshinda  tuzo ya Kipa Bora akiwaangusha Nourdine Balora wa Namungo FC na Daniel Mgore wa Biashara United.

Nico Wadada wa Azam FC akashinda tuzo ya Beki Bora dhidi ya Bakari Mwamnyeto wa Coastal Union na David Luhende wa Kagera Sugar.

Tuzo ya Mchezaji Bora Chipukizi kaenda kwa Novatus Dissmas wa Biashara United aliyewashinda Dickson Job wa Mtibwa Sugar na Kelvin Kijiri wa KMC.

Patson Shikala wa  Mbeya City alitwaa tuzo ya goli bora la msimu  kwa bao lake alilofunga dhidi ya JKT Tanzania, akwashinda Sadallah Lipangile wa KMC na bao lake alilofunga dhidi ya Mtibwa Sugar na Luis Miquissone wa Simba na bao lake alilofunga dhidi ya Alliance

Tuzo wa Kocha Bora ilichukuliwa na  Sven Ludwig Vandenbroeck wa Simba SC aliyewashinda Hitimana Thiery wa Namungo FC na Aristica Cioaba wa Azam FC.

Tuzo ya Mwamuzi Bora imechukuliwa na Ramadhan Kayoko wa Dar es Salaam aliyewashinda Ahmed Arajiga wa Manyara na Abdallah Mwinyimkuu wa Singida

Kagera Sugar ilishinda tuzo ya timu yenye nidhamu dhidi ya Coastal Union ya Tanga na Mwadui FC ya Shinyanga. 

Wachezaji walitajwa kuunda kikosi bora cha msimu ni  Aishi Manula, Nico Wadada, David Luhende, Bakari Mwamnyeto, Pascal Wawa , Zawadi Mauya, Lucas Kikoti, Clatous Chama, Meddie Kagere, John Bocco na Luis Miquissone.

\n\ntl;dr:
Baada ya kumalizika kwa ligi kuu ya Tanzania bara  kwa msimu wa 2019/2020 jana wachezaji na timu zilizofanya vyema katika msimu huu walitwaa tuzo za ubora.